Public procurement notice: Modification Of A Contract/Concession During Its Term
Published: 2017-10-10
Buyer: Székesfehérvár Megyei Jogú Város Önkormányzata
Country: HU
Contract type: Works
Procedure: Competitive procedure with negotiation
CPV classification: 45000000: Construction work | 45210000: Building construction work | 45212200 | 45212224 | 71220000
EU fund: ESF

Technical requirements: A Sóstói Stadion helyén UEFA 4-es és MLSZ I. osztály „A” kategóriának megfelelően kialakított, min. 14 000 ülőhelyes stadion építése a meglévő főépület átépítésével.
A jogerős építési engedély és a kiviteli tervdokumentáció alapján történő komplett, kulcsrakész kivitelezés megvalósítása;
Az építési engedélyen kívül szükséges építési és létesítési engedélyek, tulajdonosi, szolgáltatói, kezelői hozzájárulások beszerzése;
Az üzembe helyezéshez szükséges valamennyi hatósági engedély, tulajdonosi, szolgáltatói, kezelői hozzájárulás beszerzése.
A tervezett stadion 14 201 fő befogadására képes, fedett lelátóból és az alatta kialakított szociális és szolgáltató egységekből, valamint egy 1p+fsz+3 emelet magas fejépületből áll.
A fejépületben a főfunkcióhoz szükséges sport- és üzemeltetési területek mellett klub- és üzemeltetési irodák, és egyéb szolgáltatásra alkalmas helyiségek kapnak helyet; a fejépület felső, fedett-nyitott szintjén a gépészeti terület helyezkedik el.
A stadion telkén jelentős méretű zöldfelület kerül kialakításra, mely a szomszédos Sóstói természetvédelmi területtel összekapcsolva közforgalomnak megnyitott területet képez, városi parkként működik majd. A természetvédelmi terület látogatóközpontja a stadion lelátója alatt kap helyet.
A kivitelező feladatát képezi a kilátó torony teljeskörű kiviteli tervdokumentációjának elkészítése, kivitelezése és használatbavételi engedélyezése.
A pódiumhoz a térrácson belül, az árboc köré épített csigalépcső vezet fel, 5 db közbenső pihenőszinttel.
VII.2.2) bővebben a karakterkorlátra tekintettel: Felek rögzítik, hogy a b) pontban rögzített tervek alapján a Vállalkozó a kivitelezési munkákat megkezdte. A kivitelezés során, a stadion fejépületben végzett munkálatok közben a meglévő épületrészek bontása és a takart szerkezetek feltárása során a Vállalkozó azt tapasztalta, hogy a fejépület vasbeton szerkezeteinek kialakítása hibás, hiányos. A Vállalkozó álláspontja szerint a fejépület feltárt, mindezidáig nem látható szerkezeti állapota az eredetileg tervezett műszaki átalakításra így nem volt alkalmas, ezért a kivitelezési munkák a fejépületben leállításra kerültek. A Vállalkozó a fejépületben feltárt állapotot jelezte a Megrendelő felé, melyet a Megrendelő a tervezővel és a műszaki ellenőrzési feladatok elvégzésével megbízott Székesfehérvári Városfejlesztési Kft.-vel megvizsgáltatta. A vizsgálat megerősítette a stadion fejépületben fennálló a Felek által előre nem látható szerkezeti problémák meglétét. Ezt követően ezen épületrészben statikai vizsgálatok kezdődtek.
A takart szerkezetek feltárt, a Felek által nem ismert szerkezeti hibái a Megrendelőt kényszerhelyzetbe hozták. A beruházás sikeres megvalósítása érdekében dönteni kellett a fejépület szükséges műszaki tartalmának meghatározásáról. Mindezek alapján Székesfehérvár Megyei Jogú Város Önkormányzat Közgyűlése a 606/2017. (VIII.18.) számú határozatban – továbbiakban: Határozat – akként döntött, miszerint a jelen szerződés 2. számú mellékleteként csatolt műszaki tartalom mellett új tartószerkezeti tervek, az egyéb szakágak tekintetében az eredeti tervek szerinti az épület teljes, valamennyi szintet érintő visszabontását és újjáépítését tartja szükségesnek és indokoltnak tekintettel arra, hogy ezen megoldás szolgálja leginkább a maximális biztonságot és a megvalósítás határideje is megfelelő.
A Határozat 3. pontja rögzíti, miszerint a jelen szerződés 2. számú mellékletében leírt műszaki tartalom megvalósítására mindösszesen legfeljebb 900 000 000 HUF + Áfa keretösszeg áll rendelkezésre azzal, hogy a Felek a tényleges teljesítés szerint egymással tételesen számolnak el, jelen szerződés 1. számú mellékletében rögzített egységárakon.
f) Felek rögzítik továbbá, hogy a fejépület bontásával és újraépítésével nem változnak meg az épület eredeti befogadó méretei, magassága, építészeti tömege, alaprajzi kontúrja, a telek beépítési paraméterei változatlanok maradnak. Ennek megfelelően az építési engedélyt módosítani nem kell, hivatkozva a 312/2012 (XI.8.) hatályos kormányrendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásokról 22. § 1. bekezdés a-b) pontjára.
g) A Felek a Módosító szerződésekben egyértelműen rögzítették azt is, hogy a fejépület statikai és szerkezeti problémáinak megoldására kialakított megfelelő műszaki tartalom meghatározásakor szerződésmódosítás keretében határozzák meg a fejépület megvalósításának műszaki feltételeit, az azzal kapcsolatosan módosuló Fizetési Merföldköveket és teljesítési határidőket.
h) Felek figyelemmel a g) pontban foglaltakra a Szerződést közös akarat elhatározással akként módosítják, miszerint a Szerződés tárgya kiegészítésre kerül a stadion fejépületének alapozás feletti teljes épületszerkezetének bontására és újraépítésére vonatkozó módosított kivitelezési tervdokumentáció készítésével, továbbá a fejépület teljes bontásával és újjáépítésével kapcsolatos kivitelezési munkák elvégzésével – továbbiakban együtt: Fejépület teljes bontásával és újraépítésével kapcsolatos tervezési és kivitelezési feladatok -.


Winner: STRABAG-MML Magas- és Mérnöki Létesítmény Építő Kft.